open-index/open-wikipedia-markdown huggingface dataset:
Temppeliaukio kirik

**Temppeliaukio kirik** (soome *Temppeliaukion kirkko*) on Taivallahti koguduse kirik Helsingis Etu-Töölö linnaosas.

Kirik valmis 1969. aastal arhitektide Timo ja Tuomo Suomalaineni projekti järgi.

Kirik on raiutud looduslikku kaljusse. Ringikujulist kirikusaali katab vasest ja klaasist kuppel, mille kaudu pääseb looduslik valgus kiriku sisemusse.

Suurepärase akustika tõttu kasutatakse kirikut sageli kontserdisaalina. 

Temppeliaukio kirik on tänu huvitavale arhitektuurile üks populaarsemaid turismiobjekte Helsingis.

Kirikut on kujutatud 1983. aasta Soome EUROPA postmargil.

## Välislingid

* Taivallahti koguduse koduleht. Soome keeles
Lapsekeel

**Lapsekeel** (ka **lastekeel**) on lapse suhtlus täiskasvanutega. Esialgu suhtlevad lapsed silmside, nutmise, häälitsemise ja viipamise abil. Sünnist esimese eluaasta lõpuni õpib laps keelt kasutama häälitsedes ja lalisedes, millele järgnevad ühesõnalised väljendid tavaliselt aastast kuni pooleteise aasta vanuseni. Pooleteise aasta kuni kahe aasta vanune laps hakkab tavaliselt tekitama esimesi sõnakombinatsioone ja pärast kolmandat eluaastat kokku panema liht- ja liitlauseid.
## Beebiviipekeel
Üks võimalus lapsega enne esimesi sõnu suhelda on beebiviipekeel, mis võib erineda tavalistest viipekeeltest (nt ASL ja BSL ei ole sama, mis on ingliskeelses keskkonnas kasvavate laste ''baby sign language'').  Beebiviipekeeles saab laps õppida end väljendama selgemini ja kiiremini kui tavaliselt sõnadega. Eestis õpetatav beebiviipekeel on välja töötatud koostöös viipekeelt kõnelevate inimestega ja on seetõttu vaid mõne üksiku erinevusega. 

## Keeleline areng
Ei ole mingit kindlat vanust millal laps rääkima hakkab. Esimesed sõnad ütleb laps kui ta aju on arenenud 60% täiskasvanud inimese ajumahust.

Esimesed sõnad lastel on tihtipeale „emme” ja „aitäh”. Seejärel hakkab laps kordama häälitsusi, näiteks loomahääli nagu „auh” ja „ammmuu”. On kindlaks tehtud, et mida rohkem vanem oma lapsega otse räägib, seda varem hakkab laps rääkima. Näiteks Jaapanis ja Taanis, kus vanemad räägivad lastega vähem või lähevad varem tööle, hakkavad lapsed rääkima umbes aasta hiljem kui muude Euroopa riikide lapsed. 

Mõned vanemad kasutavad oma lastega rääkides hoidjakeelt , mis on mugandatud just väikese lapse jaoks. Hoidjakeeles on mugandatud näiteks astmevahelduslik sõna „koer”, selle asemel kasutatakse astmevahelduseta sõna „kutsa”. Vanemad kohendavad oma keelt alateadlikult ise vastavalt laste vajadustele ja hoidjakeelt tavaliselt pärast kolmandat eluaastat ei kasutata. 

Eesti lapsel on üldiselt 3–4-aastaselt kujunenud eesti keele grammatika tuumik, mis on täiskasvanuga võrdne. Teada on käänded, pöörded, eituse ning jaatuse väljendamine. Välja kujunemas on veel eesti keele rikkalik tuletussüsteem. Ka hiljem rääkima hakkavatel lastel on hiljemalt koolimineku ajaks keel arenenud teistega samaväärsele tasemele. Näiteks kaksikutel ja kolmikutel, kes tihtipeale alustavad rääkimist 8–9 kuud üksikutest lastest hiljem, areneb keeleoskus hiljemalt 5.–6. eluaastaks teistega võrdseks. 

### Mitmekeelsus ja laste keeleline areng
Vastupidi populaarsele müüdile ei ole mitmekeelsete laste keeleline areng ükskeelsete laste omast aeglasem. Mitut keelt kõneleva lapse sõnavara ühes keeles võib küll olla väiksem, aga lugedes kokku lapse sõnavara kõigis keeltes, on tulemus võrdne samavanuse ükskeelse lapsega. 

## Viited
Adelaide'i Austraalia Eesti Maja

**Adelaide Austraalia Eesti Maja** on Eesti Maja Austraalias Adelaide'is.  

Selle aadress on 200 Jeffcott St North Adelaide.

Eesti Maja asutamiseks vajaliku raha hankis August Kangur. 

## Vaata ka
*Adelaide'i Eesti Selts
*Adelaide'i Eesti Seltsi Teater
*Adelaide'i Eesti Meeskoor

## Kirjandus
*Eerik Purje. "Meest ei mõõdeta meetriga". Eesti Elu, 2. september 2005

## Välislingid
*Koduleht
Bui

**Bui** on linn Venemaal Kostroma oblastis, Bui rajooni keskus. 

Bui asub kohas, kus Vjoksa jõgi suubub Kostroma jõkke. 

Bui on asutatud 1536. aastal. 

Raudteesõlm.

## Viited

## Välislingid

*http://www.buycity.ru/ Linna portaal
Emilijan Stanev

**Emilijan Stanev** (*Емилиян Станев*, kodanikunimega **Nikola Stojan Stanev**; 28. veebruar 1907 Veliko Tǎrnovo – 15. märts 1979 Sofia) oli bulgaaria kirjanik. 

Ta on avaldanud romaane, jutustusi, laste- ja noortekirjandust.

Veliko Tǎrnovos asub tema majamuuseum.

## Tunnustus

*Bulgaaria RV teeneline kultuuritegelane
*Sotsialistliku töö kangelane
*Dimitrovi preemia

## Teosed eesti keeles

*"Virsikuvaras. Tǎrnovo kuninganna." Tallinn, Eesti Raamat 1989. Tõlkinud Reet Kääni.

## Välislingid

*Stanevi majamuuseum Veliko Tǎrnovos
Busseto vald

**Busseto** on vald Itaalias Parma provintsis Emilia Romagna maakonnas.

Vald on tuntud, sest ühes selle osas Le Roncoles (tänapäeval Le Roncole Verdi) sündis üks suuremaid itaalia 19. sajandi heliloojaid Giuseppe Verdi. 

Bussetos asub ka Giuseppe Verdi majamuuseum.

Valla keskus on Busseto linn. 

## Viited

## Välislingid
* Koduleht
Pooljagu

**Pooljagu** (inglise k jalaväes *fireteam*, üldistatuna *team*; saksa k *Trupp*), ka **grupp**, on sõjaväeline jaost väiksem allüksus, mis koosneb reeglina 3–6 sõjaväelasest.

Pooljaoks nimetatakse Eesti kaitseväes jalaväe tüüpi jao allüksust, kui jagu koosneb kahest võrdse suurusega grupist.

## Kirjeldus
Grupi koosseis sõltub otstarbest ja ülesandest. Grupp võib kuuluda kas jao koosseisu või olla allutatud vahetult kõrgemale üksusele. Samuti võidakse formeerida eriliste ülesannete täitmiseks ajutisi gruppe. Grupi koosseis võib olla jagatud lahingupaarideks.

Grupi ülem on tavaliselt vanem sõdur (kapral) või nooremallohvitser. Oluliste ülesannete täitmiseks mõeldud spetsiaalset gruppi võib juhtida ka kõrgema auastmega sõjaväelane.

## Grupi näiteid
* tankitõrjegrupp
* luuregrupp
* vaatlusgrupp
* tulejuhtimisgrupp
* meditsiinine evakuatsioonigrupp
* suurtükiväe arvutusgrupp
* remondigrupp
* laskemoonagrupp

## Grupi teisi tähendusi
### Grupp suurema väeüksusena
Taktikalise tegevuse koordineerimiseks ja omavahelise koostöö organiseerimiseks võidakse formeerida rügementidest, pataljonidest või/ja kompaniidest lahinguülesande täitmiseks ajutisi **[[lahingugrupp]]e** või **taktikalisi gruppe**.

### Grupp Eesti riigikaitse ajaloos
Eesti sõjaväes nimetati 1940. aastani grupiks ka suurtükiväes ja õhutõrjes (õhukaitse) pataljonile vastavat (suurtükkidega relvastatud) üksust. Sellega seoses nimetati Eesti Kaitseväes 1998. aastal uuesti loodud suurtükiväeosa samuti suurtükiväegrupiks. Alates 2009. aastast nimetatakse kaitseväes pataljonile vastavat suurtükiväeosa suurtükiväepataljoniks (vastavat õhutõrjeväeosa nimetatakse õhutõrjepataljoniks).
Amilcare Ponchielli

**Amilcare Ponchielli** (31. august 1834 Paderno Fasolaro Cremona lähedal – 17. jaanuar 1886 Milano) oli itaalia helilooja. 

Ta omandas muusikahariduse Milano konservatooriumis, kus ta 1883. aastal ka õppejõuna tööle asus. Tema õpilaste hulgas olid Giacomo Puccini ja Pietro Mascagni. 

Juba oma esimese ooperiga ("I promessi sposi") saavutas ta nii suure edu, et La Scala tellis temalt ooperi 1872. aastal. Ooper "Leedulased" ("I Lituani") sai küllaltki hea vastuvõtu osaliseks ning sellele järgnes tänapäeval ainsana repertuaari jäänud ooperi "La Gioconda" triumfaalne esietendus.

Ponchielli looming jääb itaalia muusikas vähem tähtsale kohale: stiililt järgis ta Verdi muusikat, kuid jäi ajastusega hiljaks. Sel ajal otsis Verdi juba uusi ideid ja uutmoodi lähenemist.
Toomas Nipernaadi

**"Toomas Nipernaadi"** on August Gailiti 1928. aastal ilmunud novellidest koosnev ränduriromaan. Kordustrükid on ilmunud 1935., 1944., 1947. (Vadstenas), 1967. (Tallinnas), 2001. ja 2006. aastal.

Raamat on ilmunud tõlgituna saksa (1931), flaami (1932), tšehhi (1935), läti (1942), soome (1942), prantsuse (1946), leedu (1971) ja poola keelde (1986 või 1987).

Teose nimitegelane Toomas Nipernaadi on tundmatu rändaja. Ta luiskab alatasa ning jagab naistele katteta lubadusi, kuid sellegipoolest annab ta sumbunud külades elavatele inimestele lootust, jõudu ja julgust täita oma unelmad. Nipernaadi enda sõnul maksab "ilus vale rohkem kui karm tõde". Teose lõpus tuleb abikaasa talle järele, lõpetades tema sellesuvise rännaku.

Nipernaadist on aja jooksul saanud teatud inimtüübi võrdkuju. Mõni teinegi teose tegelaskuju, näiteks Toomas Nipernaadi väljamõeldud tädi Katariina Jee, on Eesti kultuuris hiljem kasutust leidnud. 
 
## Film ja teater
1931. aastal ostsid Berliini filmimehed August Gailitilt Toomas Nipernaadi filmimisõiguse, võtted pidid algama 1932. aasta suvel.
 
1983. aastal valmis stuudios Tallinnfilm režissöör Kaljo Kiisa käe all romaani põhjal film "Nipernaadi", kus peaosa mängis Tõnu Kark. Tema kõrval paistsid silma ka Viire Valdma, Paul Poom, Egon Nuter, Ilmar Tammur, Rita Raave, Kaie Mihkelson jt. Filmi stsenarist oli Juhan Viiding, operaator Jüri Sillart, heliloojad Raimo Kangro ja Andres Valkonen. "Nipernaadist" sai tuntuks üks eesti filmimuusika tuntumaid palu, Anne Maasiku "Rändaja õhtulaul" (Ernst Enno sõnadele), ehkki varem oli seda kasutatud ka Jaan Toominga 1976. aasta teatrilavastuses "Veli Joonatan".

Valgas tegutsenud Säde teatri asutamise 100. aastapäevaks lavastati 2011. aastal muusikaline lavateos "Nipernaadi" (muusika autor Siiri Põldsaar).

Romaani 90. aastapäevaks valmis 2018. aastal MTÜ Temufi romantiline vabaõhulavastus "Toomas Nipernaadi". Nimiosas oli Pääru Oja, lavastas Peep Maasik.

## Nipernaadi Eesti kultuuris

Valga Säde parki püstitati 2009. aastal Nipernaadi pronksskulptuur, mis on 4,5 meetrit kõrge ja põhineb Jaak Soansi ideel. Kuju väiksem koopia antakse alates 2009. aastast auhinnana August Gailiti nimelise novelliauhinna võitjale.

Dunkri Kaubanduse AS tõi Eestis 2006. aastal poelettidele Nipernaadi viina. Ettevõte sai loa Tallinnfilmilt, kuid mitte kirjanik August Gailiti pärijailt. Samuti kasutati reklaamis algselt filmile viitavat muusikat ja kujundust, milleks otseselt luba ei küsitud. Reklaam tekitas ajakirjanduses vastuseisu ning nii Tallinnfilm kui ka Anne Maasik väljendasid selle suhtes rahulolematust, mistõttu vahetas Dunkri Kaubanduse AS reklaamlõigu uue vastu välja.

Nimetust "nipernaadi" kasutatakse vahel üldmõistena seiklusi otsiva ränduri kohta, kes otsib uusi elamusi kõrvalteedelt, kaugemal tavaelust. Näiteks on Kuku raadio kavas olnud reisisaade "Nipernaadid". Nipernaadiga on ajakirjanduses võrreldud isegi Euroopa Liitu.

Tallinna Keskraamatukogu raamatukogubussi nimi on Katarina Jee.

2002. aastast tegutseb Nipernaadi reisiklubi.

## Viited

## Kirjandus

* Jaanus Vaiksoo, "Gailit ja Nipernaadi". Kirjastus Koolibri, Tallinn 1995, 96 lk
Lahingupaar

**Lahingupaar** (ka *lahingpaar*) on kahest sõjaväelasest koosnev ühendus, mis hõlbustab mõlema sõjaväelase koostööd ja lahinguülesannete täitmist. Lahingupaar kuulub kas pooljao, jao või rühma koosseisu. Üks lahingupaarilistest on lahingupaari vanem.

Lahingupaar võib olla näiteks laskur-, kuulipilduja- või tankitõrjelahingupaar.
Kristjan Kasearu

**Kristjan Kasearu** (sündinud 21. aprillil 1986) on eesti laulja ja näitleja. 

## Algusaastad
Kasearu on lõpetanud Pärnu Ühisgümnaasiumi. Muusika juurde jõudis ta alles keskkoolis. Oma esimese kitarri raha teenis ta terve suve bensiinijaamas töötades. 2007. aasta oktoobrist kuni 2008. aasta maini läbis ta ajateenistuse Vahipataljonis.

## Muusikaline tegevus
2004. aasta märtsis sai alguse ansambel Elav Legend, mida võib pidada Paradise Crew' eelkäijaks. Bänd hakkas üsna kiirelt populaarsust koguma. Oma rolli mängis kindlasti ka näitlejatöö Nuku- ja Noorsooteatri muusikalis "Romeo & Julia" 2006. ja 2007. aastal, kus Kasearu kehastas Romeot.

2007. aastal osales ta võistlusel Eurolaul 2007 kahe looga: "So much to say" (muusika Madis Muul, sõnad Kristjan Kasearu), mida esitas ansambel Paradise Crew ja mis saavutas 7. koha (1771 häält), ning looga "Romeo & Julia" (muusika Elmar Liitmaa, sõnad Jaagup Kreem), mis oli duett näitleja Hele Kõrega ja mis saavutas teise koha (9350 häält).

Paradise Crew tegutsemise ajal oli Kasearu ansambli solist. 2008. aastal osales koos Paradise Crew'ga samuti võistlusel Eurolaul 2008 looga "Üksinduses" (muusika Kristjan Kasearu, Madis Muul, sõnad Kristjan Kasearu), mis saavutas 7. koha (1189 häält). Paradise Crew läks 2010. aastal laiali.

2010. aastal mängis Kasearu üht peaosa (Troy) Nuku- ja Noorsooteatri muusikalis "Keskkoolimuusikal".

## Film ja telesarjad
Pärast muusikali esimest hooaega sai ta pakkumise mängida Kadri Kõusaare filmi "Magnus" peaosa, mille Kasearu ka vastu võttis. Tegemist on ühega vähestest Eesti filmidest, mis on jõudnud Cannes'i filmifestivalile. 

2010. aastal kehastas ta Bruno tegelaskuju ETV seriaalis "Riigimehed". Aastatel 2014–2018 mängis ta Kanal 2 komöödiasarjas "Köök". 2016. aastal osales ta TV3 meelelahutussaates "Su nägu kõlab tuttavalt". 2016. aastal oli ta TV3 telesaate "Laulumäng" saatejuht. 2017. aastal osales ta Kanal 2 saates "Suur komöödiaõhtu". 2019. aastal mängis ta filmis "Kiirtee põrgusse".

## Diskograafia
*"Rock and Roll on elu" – Elav Legend (TopTen; 2005)
*"Jääda endaks" – Paradise Crew (BG Muusik; 2008)

### Singlid
*2006 – "Pilveräbalad" (muusikalist "Romeo & Julia")

## Viited
Tatarlased

**Tatarlased** (tatari keeles *tatarlar, татарлар*) on turgi rahvas, kelle elukohaks on Venemaa Euroopa osa, sh Volga keskjooks, ja Uural, Siber, Kasahstan, Kesk-Aasia, Xinjiang, Kaug-Ida.

Tatarlaste üldarv on 6 650 000 inimest, nendest 5 554 600 elab Venemaal (2002. aasta rahvaloenduse andmeil). Tatarlased moodustavad 52,9% Tatarstani 3,8-miljonilisest elanikkonnast. Enamik tatarlasi on sunniidid.

## Eesti tatarlased

Eestis elas 2011. aasta rahvaloenduse andmetel 1993 tatarlast, neist Tallinnas 1012.

## Vaata ka
*Tatari päritolu Venemaa aadlisuguvõsade loend

## Viited

## Välislingid
### Videod

* Tatarlased YouTube'is 1
* Tatarlased YouTube'is 2
* Tatarlased YouTube'is 3
* Tatarlased YouTube'is 4
* Tatarlased YouTube'is 5
* Tatarlased YouTube'is 6
* Tatarlased YouTube'is 7
Etu-Töölö

**Etu-Töölö** on linnaosa Helsingis Töölös.

Etu-Töölö on Helsingi üks hinnatumaid elurajoone. Seal asuvad Eduskunna hoone, Temppeliaukio kirik, Soome Rahvusmuuseum ja Finlandiatalo.

## Viited
Töölö

**Töölö** on piirkond Helsingis, mille moodustavad kaks linnaosa: kesklinnale lähemal asuv Etu-Töölö ja kaugemal asuv Taka-Töölö.

Töölö küla on esmamainitud 1476. aastal. 19. sajandil hakati sinna ehitama suvilaid.

## Vaata ka
* Töölön Pallokenttä

## Välislingid

*http://kaupunginosat.net/toolo/
Elevantkilpkonn

**Elevantkilpkonn** ehk **elevant-kilpkonn** (*Chelonoidis nigra complex*) on suurimad maismaal elavad kilpkonnalised. Elevantkilpkonnad jaotatakse mitmesse liiki ja nad kõik on Galápagose saarte endeemid.

Eri saartel on kujunenud erinevad liigid, keda on eristatud kuni 15 ja kellest 5 on väljasurnud. 10 alamliigi esindajaid on kokku umbes 19 000. Suurim populatsioon elab Isabela saarel Alcedoni vulkaani kaldeeras (u 5000 isendit).

Kui 16. sajandil elas saartel arvatavasti umbes 250 000 kilpkonna, siis 1970. aastateks oli nende arv langenud 3000 peale. Läbi pingutuste looduskaitse vallas on kilpkonnade arvukus suurenenud, kuid mitu liiki on endiselt väljasuremise ohus.

2012. aastal suri viimane *[[Chelonoidis abingdonii]]* liigi esindaja (Üksildane Jüri).

Varasemad ladinakeelsed nimed on *Geophile elephantopus*, *Testudo nigra*, *Testudo elephantopus*, *Chelonoidis nigra* ja *Chelonoidis elephantopus*. 

Täiskasvanud kilpkonnad kaaluvad üle 300 kilogrammi ning on umbes 1,2 meetrit pikad. Nende eluiga arvatakse olevat kuni 200 aastat.

## Vaata ka
* Üksildane Jüri
Shropshire

**Shropshire** on tseremoniaalkrahvkond Kesk-Inglismaal. See piirneb läänes Walesiga ja on Inglismaa üks kõige hõredamini asustatud krahvkondi.

Shropshire'i krahvkonnas asuvat Ironbridge Gorge'i peetakse tööstusrevolutsiooni hälliks.

## Haldusjaotus

Shropshire'is on kaks tervikomavalitsust:
# Shropshire
# Telford and Wrekin

Aastatel 1974–2009 moodustati Shropshire'is kuus ringkonda: Bridgnorth, North Shropshire, Oswestry, Shrewsbury and Atcham, South Shropshire ja Telford and Wrekin (alates 1998. aastast tervikomavalitsus).

## Viited

## Välislingid

* Shropshire'i krahvkonna koduleht
Matchbox

**Matchbox** on Suurbritannia *[[rockabilly]]*-ansambel, mis loodi 1971. aastal. Nende tuntuimad lood on "Rockabilly Rebel" (1979), "Midnite Dynamos" (1980) ja "Buzz Buzz a Diddle It" (1980).

## Koosseis
### Praegune koosseis
*Graham Fenton (peavokaal; 1971–)
*Steve Bloomfield (soolokitarr, vokaal; ansamblist The Count Four; 1971–)
*Gordon Scott (rütmikitarr; ansamblitest The Rocking Phenmonia ja The Cruisers; 1978–)
*Fred Poke (bass; ansamblist Contraband; 1971–)
*Jimmy Redhead (trummid; ansamblitest The Cruisers ja Contraband; ?–1973, ?–)

### Algne koosseis
*Graham Fenton
*Steve Bloomfield
*Fred Poke
*Wild Bob Bugros (trummid; 1971–?)
*Rusty Lupton (klaver, rütmikitarr; 1971–1978)

### Ülejäänud liikmed
*Wiffle Smith (peavokaal; 1973–1977)

## Diskograafia
### Albumid
*"Riders In The Sky" (1976)
*"Settin' The Woods On Fire" (1978)
*"Matchbox" (1979)
*"Midnight Dynamos" (1980)
*"Flying Colours" (1981)
*"Crossed Line" (1982)
*"Coming Home" (1998)
*"Four Greatest Hits" (2001)
*"26 Original Hits" (2003)
*"The Platinum Collection" (2006)

## Välislingid
*Matchboxi koduleht
Häiritus (ökoloogia)

**Häiring** (ka **häiritus**, **keskkonnahäiring)** on ökosüsteemi mõjutav väljastpoolt alguse saanud sündmus, mis põhjustab suuri muutusi ökosüsteemis. Häiringud mõjutavad metsas puude tervislikku seisundit, ökosüsteemi ja elurikkust. Häiringu jõud võivad ökosüsteemi mõjutada kiiresti ja laiaulatuslikult, kaasneda võib paljude organismide, isegi populatsioonide surm.

Häiringud jagunevad kolmeks. Abiootilised tegurid on tulekahjud, maalihked, tuul, tormid, üleujutused. Biootilised tegurid on putukad, seened ja patogeenid, lisaks ka metsas elavate loomade, näiteks põtrade ja kobraste poolt tekitatud kahjustused. Inimtekkelised tegurid on metsaraie, sõjapidamine, reostus, raadamine (raie, mis võimaldab maa kasutamist muul otstarbel, kui metsa kasvatamine ja majandamine) ning invasiivsete võõrliikide sissetoomine. Alati ei ole kõik häiringud metsa ökosüsteemi kahjustavad ega negatiivsed, mitmed looduslikud häiringud võimaldavad metsa uuenemist, paremat kasvu ja vajalikke toitaineid.

Eestis enamlevinud häiringuteks on:

* kuuse-kooreürask, levinuim kuusekahjur Euroopas, mille tagajärjel kuivavad ja surevad kuused, seades ohtu metsade elurikkuse
* hobukastani-keerukoi (Eestisse sisse tunginud võõrliik) tehtud kahjustused puude lehtedel vähendavad fotosünteesivat lehepinda, mille mõjul omakorda aeglustub puu kasv ning nõrgeneb nakatunud puude vastupidavus
* saaresurm (uus, väga ohtlik saare haigus), haiguse põhjustajaks on Invasiivne kottseen, millele tõttu tekivad leherootsule viljakehad ning seene eosed satuvad puuvõrasse
* lepapoi (väikesed värvilised mardikad) tõttu pruunistuvad lepalehed, lepapoi närib lehed rootsudeni paljaks, lepapoi tõttu on kahjustada saanud paljud hallid lepad, lisaks lepale on kahjustusi täheldatud ka teistel nende kõrval olevatel lehtpuudel
* ulukikahjustus, mille tõttu saab puu pind kahjustada ja puu võib nakatuda haigustega
* torm, mis murrab puid ja murdunud puude tõttu võib nakatuda mets erinevate haigustega
## Viited

## Vaata ka
*Keskmise häirituse hüpotees
Herefordshire

**Herefordshire** (kõmri keeles *Swydd Henffordd*) on ajalooline krahvkond ja tervikomavalitsus Inglismaal. Piirneb läänes Walesiga. 

Suuremad asulad on Hereford, Leominster, Ledbury, Ross On Wye, Kington ja Bromyard.

## Välislingid

*http://www.herefordshire.gov.uk/
Gloucestershire

**Gloucestershire** on tseremoniaalkrahvkond Inglismaal. Piirneb läänes Walesiga.

Krahvkond koosneb seitsmest ringkonnast:

## Viited

## Välislingid

* Krahvkonna koduleht
Gloucester

**Gloucester** on linn Inglismaal, Gloucestershire'i halduskeskus. Asub Severni jõe ääres.

Tänapäeva linna kohale rajasid roomlased kindlustatud asula Colonia Nervia Glevensium.

2007. aasta juulis kannatas linn üleujutuste all.

Gloucester on tuntud oma katedraali ja paljude kirikute poolest.

## Viited

## Välislingid

* http://www.gloucester.gov.uk/
Soojusjuhtivus

**Soojusjuhtivus** on energia levimine soojusena  kõrgema temperatuuriga kehalt (või kehaosalt) madalama temperatuuriga kehale (kehaosale) aine mikroskoopiliste osakeste vastastikmõju tagajärjel (ei ole seotud keskkonna makroskoopilise liikumisega). 

Soojusjuhtivus on konvektsiooni ja soojuskiirguse kõrval üks soojusülekande vorme. 

Soojusjuhtivus toimib eeskätt tahketes kehades ja vähesel määral ka vedelikes, kuid peaaegu puudub gaasides. 

Kehade soojusjuhtivusega puutuvad inimesed kokku iga päev. Kui näiteks külm lusikas asetada kuuma vette, siis kõigepealt soojeneb vees olev osa, seejärel kandub soojus piki lusika vart edasi ja me tunneme, kuidas lusika vars muutub tasapisi soojaks.

## Soojusjuhtivuse seadus
Soojusjuhtivuse seadust on matemaatilisel kujul mugav formuleerida, vaadeldes soojuse levikut homogeenses vardas pikkusega \ell ja ristlõike pindalaga *S*. Katse näitab, et kui varda otstes on fikseeritud erinevad temperatuurid *T*1 ja *T*2, siis varda ristlõiget läbib soojusvoog intensiivsusega

: \frac{\Delta Q}{\Delta t}=kS\frac{T_1-T_2}{\ell},

kus võrdetegur *k* on materjali iseloomustav konstant, mida nimetatakse soojusjuhtivusteguriks. See on ainus parameeter, mida on tarvis aine või materjali soojusjuhtivuslike (või ka soojust isoleerivate) omaduste spetsifitseerimiseks.

Soojusjuhtivuse seaduse üldistamine kolme mõõtmesse annab soojusvoo tiheduse jaoks avaldise

: \vec J=-k\nabla T,

kus \nabla T on temperatuurigradient. Seda nimetatakse Fourier' seaduseks. Kombineerides seda pidevuse võrrandiga, saadakse järgmine diferentsiaalvõrrand (soojusjuhtivuse võrrand):

: \frac{\partial T}{\partial t}=K\nabla^2 T,

kus K=k/(c\rho), kusjuures \rho on aine tihedus ja *c* on erisoojus. See on üks matemaatilise füüsika põhivõrrandeid, mis kirjeldab muu hulgas ka difusiooni (sel juhul on *T* asemel difundeeruva aine kontsentratsioon ja *K* asemel on difusioonikonstant).

## Vaata ka
*Soojusjuhtivustegur
Bimetall

**Bimetall** on kahe metalli kihist koosnev materjal. 

Bimetalli kasutatakse konservikarpides, kus teras on kaetud tinaga, et vältida terase roostetamist. Samuti koosnevad mündid põhiosas odavamast metallist ning on ainult kaetud kallima metalliga.

## Vaata ka
*Bimetalltajur
*Termobimetall
Warwickshire

**Warwickshire** on krahvkond Inglismaa keskosas. 

Warwickshire jaguneb 5 omavalitsusüksuseks: 

## Välislingid
*http://www.warwickshire.gov.uk/
Nokalised

**Nokalised** (*Hemiptera*, sünonüüm *Rhynchota*) on putukate selts, kuhu kuulub umbes 80 000 liiki kirpe, lutikaid, täisid jne. Nende suurus on alates ühest mm-st kuni 10 cm-ni ning nende ühine tunnus on iseloomulik suu ehitus, mis võimaldab neil imeda.

Sageli (sealhulgas eestikeelses kirjanduses) on neid putukaid käsitletud kahe eraldi seltsina — sarnastiivalised (*Homoptera*) ja lutikalised (*Heteroptera*).

## Eesti nokaliste alamseltsid
* Lutikalised (*Heteroptera*)
* Tirdilised (*Auchenorrhyncha*)
* *[[Sternorrhyncha]]*; selle ülemsugukonnad on:
** Lehekirbulised (*Psylloidea*)
** Karilised (*Aleyrodoidea*)
** Lehetäilised (*Aphidoidea*)
** Kilptäilised (*Coccinea*)
Staffordshire

**Staffordshire** on tseremoniaalkrahvkond Inglismaa keskosas.

Staffordshire jaguneb üheksaks omavalitsusüksuseks:

## Viited

## Välislingid

* Krahvkonna koduleht
Mitmikraketiheitja

**Mitmikraketiheitja** ehk **mitme lõhkepeaga raketilaskesüsteem** (*multiple-launch rocket system*) on rakette tulistav relv, mille laskeseade koosneb mitmest paralleelsest stardijuhikust.  

Mitmikraketiheitjad kuuluvad harilikult suurtükiväe relvasüsteemide hulka. Keelekujud "mitmelasuline raketiheitja" ning "mitmikreaktiivraketiheitja" on vananenud ja mitteametlikud variandid. 

## Omadused
Raketiheitjate peamine omadus on võimas tulejõud, mis tuleneb suurest laskekiirusest. Rakette saab tulistada kas järjestikku kiirtulena või ükshaaval. Neid lastakse torudest, raamidest või siinidelt, mida tavaliselt on 12–40 tükki ja mis annavad väljalennuks vajaliku tõstenurga. Mitmikraketiheitjate raketid olid varem enamasti juhitamatud, kuid tänapäeval kasutatakse üha enam täppisjuhitavat laskemoona.

Pärast tulelööki on võimalik raketiheitjaga kiirelt positsiooni vahetada. Kaasaegsed raketiheitjad on  tavaliselt iseliikuvad, harvem haakes veetavad. Nende maksimaalne laskekaugus ulatub mitmekümne kilomeetrini. Näiteks suudab M142 HIMARS tulistada ka 300-kilomeetrise laskeulatusega ATACMS rakette.

Mitmikraketiheitjat käsitseb tavaliselt raketiheitjameeskond noorem- või vanemallohvitseri juhtimisel.

## Ajalugu
Mitmikraketiheitjad võeti laialdaselt kasutusele teise maailmasõja ajal. Tuntumad neist olid 1941. aastal kasutusele võetud Nõukogude raketiheitja (esialgse nimetusega "kaardiväe miinipilduja", vene keeles *гвардейский миномет*) BM-13 Katjuša ja Saksa raketiheitja Nebelwerfer ("uduheitja"). Sakslased nimetasid Nõukogude raketiheitjaid "Stalini oreliks". Raketiheitjaid kasutasid ka lääneliitlased.

Pärast sõda on raketiheitjaid edasi arendatud. Nende laskekaugus ja -täpsus on suurenenud, kuid tööpõhimõte on jäänud samaks.

## Näited
; Ameerika Ühendriigid

* M142 HIMARS
* M270 MLRS
; Ukraina
* Burevi

; Venemaa
*BM-21 Grad, lasketorusid 40 ja kaliiber 122,4 mm
*BM-27 Uragan, torusid 16 ja kaliiber 220 mm
*BM-30 Smertš, lasketorusid 12 ja kaliiber 300 mm
*9A52-4 Tornado, torusid 15/8/6 ja moon 122/220/300 mm
*TOS-1 Buratino, torusid 30 ja kaliiber 220 mm

; Iisrael
* Lynx

; Jaapan
* Tüüp 75 MLRS

; Türgi
* TRG-300 Tiger
Bell

**Bell** (tähis **B**) on logaritmiline mõõtühik, mis võrdub füüsikalise suuruse väärtuse ja samanimelise lähtesuuruse väärtuse suhte kümnendlogaritmiga (logaritmiga alusel 10). Mõõtühik on saanud nimetuse šoti teadlase Alexander Graham Belli järgi.

Bellide arvutusvalemid on erisugused olenevalt sellest, kas on tegemist energiasuurustega (ingl *power quantity*), näiteks energia, võimsus, heliintensiivsus, või väljasuurustega (ingl *field quantity*), näiteks elektrivälja tugevus, elektripinge, voolutugevus, helirõhk.

Kahe energiasuuruse P_1  ja P_2  suhe bellides:
:N= \lg \frac{P_2}{P_1} \,\mathrm B.
Kui näiteks P_2 = 10P_1, siis N=1 bell. Juhul kui võrdlussuurus on lähtesuurusest väiksem, siis on bellid miinusmärgiga; näiteks kui P_2 = 0,01P_1, siis N=\lg 0,01= -2  belli.

Kuna energiasuurused on võrdelised väljasuuruste ruuduga ja logaritmi omaduse kohaselt log *a*2 = 2 log *a*, siis avaldub väljasuuruste F_2 ja F_1 suhe bellides kujul:
: N = 2\lg\frac{F_2}{F_1}.
Kui näiteks F_2 =\sqrt{10}F_1, siis N = 1 bell.

Elektrotehnikas, elektroonikas, sidetehnikas ja akustikas kasutatakse belli asemel selle osaühikut detsibell (dB):
:1 dB = 0,1 B ja vastavalt 1 B = 10 dB.
Siis energiaühikute korral N\;(\text{dB}) = 10 \lg \frac{P_1}{P_2} ja väljaühikute korral N\;(\text{dB}) = 20 \lg\frac{F_1}{F_0}.

Mõnel juhul on lähtesuuruseks ehk baassuuruseks P_1 või F_1 teatav kindlaks määratud väärtus (näiteks heliintensiivsuse korral kuuldelävele vastav helirõhk 2∙10–5 Pa). Siis nimetatakse logaritmilist väärtust N vaadeldava suuruse tasemeks ehk nivooks.

## Vaata ka
* Detsibell

## Viited
Sisendkeel

**Sisendkeel** on keele omandamisel aluseks olev keeleaines.

Näiteks lapsel on emakeele õppimisel sisendkeeleks keelekasutus, mida ta enda ümber kuuleb. Täiskasvanud võõrkeeleõppijal võib sisendkeeleks olla näiteks õpiku sisu.
Peeter Jakobi

**Peeter Jakobi** (15. oktoober 1940 – 21. september 2014 Tallinn) oli eesti näitleja. 

Ta lõpetas 1968. aastal Tallinna Riikliku Konservatooriumi lavakunstikateedri (3. lend).

Jakobi töötas aastatel 1973–2008 Rakvere Teatris.

Tema ilmselt tuntuim roll on Ivo Schenkenbergi osa filmis "Viimne reliikvia" (1969).

## Filmograafia
* 1969 "Viimne reliikvia", mängufilm – Ivo
* 1970 "Ahvatluste tund", muusikafilm – Kurat
* 1971 "Metskapten", mängufilm – Välismaalane
* 1971 "Noor pensionär" telemängufilm
* 1971 "Teatriöö", muusikafilm
* 1972 "Verekivi", mängufilm – Konrad
* 1985 "Puud olid...", mängufilm – Sillakohtu lambut
* 1989 "Inimene, keda polnud", mängufilm – Lavatööline
* 1997 "Minu Leninid", mängufilm – Jagow, Saksa välisministeeriumi Riigisekretär
* 2003 "Kingapuu", tudengifilm – Vanaisa
* 2005 "Libahundi needus", mängufilm – Vanaisa
* 2005 "Stiilipidu", mängufilm – Härra Kask
* 2006 "Konkurss", tudengifilm – Komisjoni liige
* 2006 "Vana daami visiit", mängufilm – Loby
* 2009 "Sinine on sügavlilla", tudengifilm – Semjon
* 2010 "Rare Exports", mängufilm – Pietari's Elf
* 2012 "Valge doomino", tudengifilm – Raamatukogutöötaja
* 2013 "Elavad pildid", mängufilm – Parun
* 2017 "Mehetapja/Süütu/Vari", mängufilm – Kellamees Peetska (Mehetapja)

Ta mängis ka seriaalides "Õnne 13", "Ohtlik lend", "Kättemaksukontor" ja "Kired" ja filmis "Rare exports: A Christmas Tale" (2010).

## Tunnustus
* 2001 – Rakvere Kroonimärk
* 2013 – Eesti Näitlejate Liidu auraha

## Isiklikku
Tema isa oli viiuldaja Arved Jakobi, aastatel 1966–1974 oli abielus Katrin Karismaga, abielust sündis poeg Ivo.

Maetud Tallinna Metsakalmistule, teatrirahva kvartalisse. 

## Viited

## Välislingid
* 
* Näitleja ei usu muusiku õnne . Virumaa Teataja.
* Suri armastatud näitleja Peeter Jakobi. Delfi.
Transponeerimine (täpsustus)

**Transponeerimine** on mitmetähenduslik sõna:
* **[[transponeerimine (muusika)|transponeerimine]]** on muusikas helikõrguse muutmine teatud intervalli võrra
* **[[transponeerimine (krüptograafia)|transponeerimine]]** on krüptograafias elementaarne tehe
* **[[Transponeerimine (matemaatika)|transponeerimine]]** on matemaatikas teisendus, mis seab maatriksile vastavusse transponeeritud maatriksi.
LC50

**LC50** on standardne viis märkida aine mürgisust sellega kokkupuutel (vrd LD50, mida kasutatakse mürgisuse märkimiseks selle manustamisel). LC50 on akronüüm, mis on moodustatud nimetusest "*lethal concentration*, 50%" (letaalne, surmav kontsentratsioon, 50%). LC50 märgitakse minimaalset aine kontsentratsiooni õhus või vees (aine sisaldust vees LC50 kaudu hinnatakse keskkonnauuringutes), mis on surmav pooltele isenditele testpopulatsioonist. 

Tavaliselt väljendatakse kaaluühikus kuupmeetri kohta (nt sariini LC50 (sissehingamisel) = 35 mg/m3/minutis). Märgitakse ka mõjumise aeg ning mõjumise viis (aur sissehingatuna õhus, vedelik läbi naha (lahustatud) vees vms).

Mõned mürkgaasid järgivad Haberi seadust, mille kohaselt C &times; t = k, kus C on gaasi kontsentratsioon (massiühikut mahuühiku kohta), t on aeg, mille jooksul ollakse gaasiga kokkupuutes, ja k on konstant. See tähendab, et kokkupuuteaja pikenemisel kaks korda on surma tekitamiseks vajalik gaasi kontsentratsioon kaks korda väiksem, ja vastupidi.

## Vaata ka
*LD50
Sariin

**Sariin** ehk **GB** on 1939. aastal sünteesitud fosfororgaaniline närvimürk, mida saab kasutada keemiarelvana. Võõrkeelne nimetus "Sarin" on moodustatud selle leiutanud saksa teadlaste Gerhard Schraderi, Otto Ambrose, Gerhard Ritteri ja Van der Linde nimetähtedest.

Füüsikalistelt omadustelt on tegemist värvitu ja lõhnatu kergestilenduva vedelikuga. Sariini saab kasutada kahekomponendilise relvana, sest tekib kergesti kahe prekursori – metüülfosfonüüldifluoriidi ja isopropüülalkoholi – ning isopropüülamiini segu omavahelisel reaktsioonil.

Sariin mõjub närvisüsteemile, blokeerides pöördumatult ensüümi atsetüülkoliini esteraas (pöördumatu koliinesteraasi inhibiitor).
Koliinesteraas lagundab närviülekandes kasutatud atsetüülkoliini, lõpetades sellega närviülekande. Kui koliinesteraas on inhibeeritud, ei lagundata atsetüülkoliini, mistõttu tekib selle üleküllus ja koliinergiline närviülekanne jätkub lõpmatult. Selline pidev koliinergiline ülekanne viib lihasparalüüsi ja -spasmide tekkeni ning lõpuks organismi surmani.

Sariinimürgistuse esimesed sümptomid on vedela lima tekkimine hingamisteedes ("nina hakkab tilkuma"), survetunne rinnus ja pupillide ahenemine (mioos). Varsti järgnevad hingamisraskused, iiveldus ja rohke süljeeritus. Kontroll keha üle kaob, mürgitatu oksendab, roojab ja urineerib kontrollimatult. Järgnevad lihaste tõmblused. Lõpuks tekib kooma, millele järgnevate lihaste spastiliste kokkutõmmete käigus inimene sureb. Mürgiga kokkupuute tagajärjel võib sõltuvalt doosist ja kokkupuute kestusest lühi- või pikaajaliste tagajärgedena esineda verejooks ninast ja suust, krambihood, kontrollimatu treemor, ülim valgustundlikkus, kõrge palavik, gripilaadsed sümptomid, teadvusekaotus, unehäired, mälukaotus, nägemishäired.

Sariini tappev kontsentratsioon (LC50) on aurude sissehingamisel 35&nbsp;mg/m3/minutis, läbi naha vedelikuna 1700&nbsp;mg/m3/minutis, aurudena läbi naha 10 000&nbsp;mg/m3/minutis.

Vastumürgina kasutatakse tänapäeval atropiini (m-kolinoblokaator, takistab liigse atsetüülkoliini toimet m-kolinoretseptoritel) pralidoksiimi (atsetüülkoliini esteraasi reaktivaator, reaktiveerib atsetüülkoliini esteraasi, nii et see saab taas atsetüülkoliini lagundada) ja diasepaami (krampide leevendamiseks).

Nõukogude sõjaväes kasutati vastumürgina suukaudselt TARENi.

1993. aasta keemiarelvade konventsiooniga on sariini valmistamine ja säilitamine keelatud. Võimaliku keemiarelvana kuulub sariin ÜRO Julgeolekunõukogu resolutsiooni nr. 687 järgi 1991. aastast massihävitusrelvade hulka.

Sariini on terrorirünnakutes kasutanud äärmuslik usulahk Aum Shinrikyo eesotsas (guru) Shoko Asaharaga, kes 1995. aastal paiskas viies rünnakus Tokyo metroosse sariini. Rünnakutes hukkus 12 inimest, raskelt kannatanuid oli 50, ligi 1000-l oli kergemaid kahjustusi, haiglasse pöördus üle 5000 inimese.
Transponeeritud maatriks

Lineaaralgebras nimetatakse maatriksi *A* **transponeeritud maatriksiks** *A*T (või *A*tr, t*A* või *A*&prime;) maatriksit, mis saadakse *A* *ridade* ja *veergude* vahetamisel. Maatriksi asendamist selle maatriksi transponeeritud maatriksiga nimetatakse **transponeerimiseks**.

## Näited
*\begin{bmatrix}
1 & 2 \\
3 & 4 \end{bmatrix}^{\mathrm{T}} \!\! \;\!
= \,
\begin{bmatrix}
1 & 3 \\
2 & 4 \end{bmatrix}


* 
\begin{bmatrix}
1 & 2 \\
3 & 4 \\
5 & 6 \end{bmatrix}^{\mathrm{T}} \!\! \;\!
= \,
\begin{bmatrix}
1 & 3 & 5\\
2 & 4 & 6 \end{bmatrix} \;


## Definitsioon
*m*×*n*-maatriksi *A* **transponeeritud maatriks** *A*T on *n*×*m*-maatriks

:A^\mathrm{T}_{ij} = A_{ji}, kus  1 \le i \le n, 1 \le j \le m.

## Omadused
Olgu *A* ja *B* maatriksid ning *c* on skalaar, siis kehtib 

 \left( A^\mathrm{T} \right) ^\mathrm{T} = A \quad \,
: Transponeerimine on iseenda pöördteisendus.

 (A+B) ^\mathrm{T} = A^\mathrm{T} + B^\mathrm{T} \,

 
 (c A)^\mathrm{T} = c A^\mathrm{T} \,
: Koos punktiga (2) tähendab see, et transponeerimine on lineaarne operaator *m*×*n*-maatriksite ruumist *n*×*m*-maatriksite ruumi.

 \left( A B \right) ^\mathrm{T} = B^\mathrm{T} A^\mathrm{T} \,
:Paneme tähele, et tegurite järjekord muutus vastupidiseks. Sellest võib järeldada, et ruutmaatriks *A* on pööratav parajasti siis, kui *A*T on pööratav, kusjuures sel juhul kehtib (5). Matemaatilise induktsiooni teel saab näidata, et (*ABC...XYZ*)T = *Z*T*Y*T*X*T...*C*T*B*T*A*T.

 (A^\mathrm{T})^{-1} = (A^{-1})^\mathrm{T} \,
: pöördelemendi võtmise ja transponeerimise tehe kommuteeruvad

 \det(A^\mathrm{T}) = \det(A) \,
: Transponeerimine maatriksi determinant ei muuda.

 Kui on *A* reaalarvuliste elementidega maatriks, siis *A*T*A* on positiivne osaliselt määratud maatriks.

 Kui maatriksi *A* elemendid on korpuse elemendid, siis *A* ja *A*T on sarnased maatriksid.

 Veeruvektorite **a** ja **b** skalaarkorrutis avaldub kui
: \mathbf{a} \cdot \mathbf{b} = \mathbf{a}^{\mathrm{T}} \mathbf{b},


## Transponeerimise kaudu defineeritavaid maatriksitüüpe

* Sümmeetrilised maatriksid : *A*T = *A*
* Kaldsümmeetrilised maatriksid : *A*T = -*A*
* Ortogonaalsed maatriksid : *A*T = *A*−1

## Vaata ka
* Ruutmaatriks
* Skalaar
* Determinant
* Ühikmaatriks
* XOR vahetus algoritm

## Välislingid
* MIT Video: Loeng maatriksite transponeerimise kohta Google'i videotes
Häiritus

**Häiritus** ehk **perturbatsioon** (ka *häire*) on taevakeha kõrvalekalle arvutatud orbiidist. Tavaliselt loetakse häirituseks kõrvalekallet orbiidist, mille arvutamisel on aluseks võetud kahe punktmassi vaheline gravitatsioon.

Häiritusi põhjustavad põhiliselt kolmandate taevakehade gravitatsioonilised mõjud. 

## Vaata ka
*nutatsioon
*pretsessioon
Lehetäilised

**Lehetäilised** (*Aphidoidea*) on putukate rühm  nokaliste seltsist. 

Lehetäilisi on maailmas üle 4400 liigi. Eestist on seni leitud üle 140 liigi lehetäisid, kuid eeldatavasti on neid vähemalt 250 liiki. 

## Klassifikatsioon
Lehetäilised liigitatakse järgmistesse sugukondadesse:
* *Adelgidae* – pahktäilased
* *Aphididae* – lehetäilased
* *[[Eriosomatidae]]*
* *[[Phylloxeridae]]*.

## Kirjeldus
Lehetäid on väikesed, kuni 5 millimeetri pikkused õrnade kehakatetega putukad. Esineb nii tiivulisi kui tiivutuid vorme ja erinevused nende vahel ei piirdu ainult tiibade olemasolu või puudumisega. Tiivutute isendite pea on tunduvalt väiksem kui tiivuliste oma. Tundlad koosnevad kahest jämedamast aluslülist ja kuni neljalülilisest niitjast tundlapiust. Tiivulistel isenditel esineb ka kolm täppsilma. Nokk koosneb neljast lülist. Rindmik on küllalt tugev, lülistus on selgesti märgatav, eriti tiivututel loomadel. Kui tiivad esinevad, on nad suhteliselt pikad, ulatudes üle tagakeha tipu. Eestiivad on tagatiibadest pikemad ja ka laiemad, mõlemad tiivapaarid on klaasjalt läbipaistvad. Jalad on saledad, hüppevõime puudub. Tagakeha on suhteliselt suur, mõnikord esinevad selgmiselt mitmesugused liigispetsiifilise kujuga jätked (sugukonnal *Aphididae*). Tiivulistel loomadel on tagakeha alati tunduvalt väiksem kui tiivututel.

Lehetäide seas on nii mono- kui polüfaagseid liike. Viimasel juhul peetakse liigi põhiperemeheks seda taimeliiki, millel asub talvituv arengujärk (muna või vastne). Lehetäid on alati koloniaalse eluviisiga. Nende viljakus on suur, ideaalsete tingimuste korral ulatuks üheainsa emase järeltulijate hulk aastas miljarditeni. Aasta jooksul esineb terve hulk põlvkondi. Koloniaalse eluviisi tõttu on lehetäid sageli ohtlikud taimekahjurid. Eriti ohtlikud liigid on näiteks viinapuutäi (*Phylloxera vastatrix*), veritäi (*Eriosoma lanigerum*), valge juuretäi (*Trifidaphis phaseoli*). Lisaks imemisele võivad lehetäid olla taimedele ohtlikud ka taimehaiguste levitajatena.

## Konsortsium
Lehetäide väljaheitest toituvad sipelgad. Lehetäidest toituvad lepatriinud, eriti seitsetäpp-lepatriinu, samuti kiilassilmlased, näiteks harilik kiilassilm, pärltiiblaste vastsed, sirelased, tume-pehmekoor jmt.

## Viited

## Välislingid
*Sissekanne ADW-s 
*Sissekanne ITIS-es
*Sissekanne NCBI-s

*Selles artiklis on kasutatud prantsuskeelset artiklit [[:fr:Aphidoidea]] seisuga 05.12.2013.*
Playboy Saksa väljaande Playmate'ide loend

## Vaata ka
* Playboy
* Playmate
* Playboy Playmate'ide loend
* Playboy Poola väljaande Playmate'ide loend
Üksildane Jüri

**Üksildane Jüri** (hispaania keeles *El Solitario George*, ka *El Solitario Jorge*; inglise keeles *Lonesome George*; surnud 24. juunil 2012) oli isane elevantkilpkonn, viimane teadaolev Pinta saare alamliigi *[[Geochelone nigra abingdonii]]* esindaja.

Üksildase Jüri avastas 1. detsembril 1971 ungari malakoloog József Vágvölgyi. Selleks ajaks olid Pinta saarele 1958 sisse toodud metskitsed saare taimestiku laastanud ja kilpkonnadest oli ellu jäänud üksainuke, Jüri. Kilpkonn viidi elama Charles Darwini uurimisjaama Santa Cruzi saarel ja sellest ajast oli see alamliik funktsionaalses mõttes välja surnud. Nimi anti kilpkonnale ameerika näitleja George Gobeli (1919–1991) järgi, keda samuti kutsuti Üksildaseks George'iks.

Üksildast Jüri hoiti koos kahe emaskilpkonnaga alamliigist *G. n. becki*, mis ei olnud geneetiliselt lähim alamliik. Emaskilpkonnad said küll mune, aga neist ei koorunud kilpkonni. Arvatavasti oli põhjuseks see, et nad olid liiga kaugest alamliigist.

Darwini uurimisjaam kuulutas välja 10 000 USA dollari suuruse autasu sellele, kes korraldab Jürile sobiva paarilise, aga seda tasu ei saanudki välja maksta.

2007. aasta mais leiti Isabela saarelt emane hübriidkilpkonn, kes isa poolt on alamliigist *Geochelone nigra abingdonii*. See andis lootust, et võidakse leida ka sellest alamliigist puhastverd emane kilpkonn, keda oleks saanud Üksildase Jüriga paaritada.

24. juunil 2012 teatas Galápagose rahvuspargi direktor Edwin Naula, et Üksildane Jüri on leitud surnuna. Surma avastas Fausto Llerena, kes oli Jüri eest hoolitsenud 40 aastat. Naula kahtlustas, et surma põhjustas südamerike, mis oli seotud kilpkonna kõrge eaga. Täpsema põhjuse väljaselgitamiseks korraldatakse lahkamine. Pärast lahkamist valmistatakse Üksildasest Jürist topis ja ta pannakse mõnes muuseumis vaatamiseks välja.

Ta vanus oli umbes 100 aastat ja kaal 90 kg. Elevantkilpkonnad võivad elada 120–200-aastaseks. 

Arvatakse, et umbes 2000 Isabela saarel elava kilpkonna seas võib mõni olla Üksildase Jüriga samast alamliigist.

Tänapäevaks on kõik kunagi Pintale toodud metskitsed hävitatud ja saare taimestik on hakanud taastuma, aga elevantkilpkonni seal enam ei ela.

## Välislingid

*"Maailma viimane Galapagose kilpkonn otsib kaasat" Postimees, 2. juuli 2007
*"Lonesome George Dies" Sky News, 25. juuni 2012
*"Suri viimane teadaolev Pinta elevantkilpkonn" ERR, 25. juuni 2012
*"Üksildane George pakub geeniuurijatele tööd" Novaator, 29. juuni 2012
Cochin

**Cochin** (ka *Kochi*) on linn India Kerala osariigis Ernakulami ringkonnas. Moodustab linnastu põhja pool asuva Ernakulamiga. Linnastus elab ligi 1,5 miljonit inimest.
Algoritmide loend

Siin on loetletud algoritme.

## Kombinatoorilised algoritmid
### [[Sortimisalgoritm]]id
* Mullsortimine
* Vahelepanemisega sortimine
* Valikuga sortimine
* Shelli sortimine
* Mestimissortimine
* Kiirsortimine
* Jaotamisega sortimine
* Binaarpuu sortimine
* Heapsort

## [[Andmete pakkimine|Tihendusalgoritmid]]
### Kadudeta tihendusalgoritmid
* Burrows-Wheeler transformatsioon
* DEFLATE
* Delta kodeering
* Markov'i Dünaamiline Tihendus (DMC)
* Kuhjuv kodeering
* sõnastiku baasil kodeerimine
** LZW
** LZ77 ja LZ78
** LZMA
* LZO
* PPM (osalise kattuvuse ennustamine)
* Kärbitud binaar kodeering
* Run-length encoding
* SEQUITUR
* EZW
* Entroopia kodeering
** Huffman'i kodeering
***Adaptiivne Huffman'i kodeering
*** Shannon-Fano kodeering
** aritmeetiline kodeerimine
*** ulatus kodeerimine (sama, mis aritmeetiline, kuid erineva nurga alt vaadatud)
** Colomb kodeering (lihtne entroopia kodeering lõpmatu andmevoo jaoks, kui on geomeetriline jaotus)
** Universaalne kodeering (entroopia kodeering lõpmatu andmevoo jaoks, kui on juhuslik jaotus)
*** Elias gamma kodeering
*** Fibonacci kodeering
* Slepian-Wolf kodeering (SWC) (kadudeta DSC)

### Kadudega tihendusalgoritmid
* Diskreetne koosinusteisendus
* Fragment tihendus
** Fragment transformatsioon
** Wavelet tihendus (võib olla ka kadudeta)
* Vektori kvantiseerimine
* Lineaarne ennustav kodeerimine
* Modulo-N kood
* A-Law
* Mu-Law
* Wyner-Ziv kodeering (WZC) ehk kadudega DSC

## [[Krüptograafia]] algoritmid

## Digitaalsignaalide töötlusalgoritmid
## Tarkvaratehnika algoritmid

## Meditsiinilised algoritmid
## Närvivõrgustiku algoritmid
## Geneetilika algoritmid
## Arvu algebra algoritmid
## Arvuteooria algoritmid
## Arvulised algoritmid
## Optimeerimise algoritmid
## Grammatilise analüüsi algoritmid
## Kvantalgoritmid
* Deutsch–Jozsa algoritm
* Bernstein–Vazirani algoritm
* Simoni algoritm
* Kvantfaasi hindamise algoritm
* Shori algoritm
* Groveri algoritm

## Arvutuste ja automaatide teooria algoritmid
## Muu
* XOR vahetus algoritm

## Vaata ka
*Sortimisest, Wikibooks.org
Kōchi

**Kōchi**  on linn Jaapanis, Kōchi prefektuuri keskus. 

Linnas on arenenud kalandus, paberi-, tsemendi- ja siiditööstus.

Kōchi loss on säilinud algsel kujul.

Linnast on pärit näitleja Ryōko Hirosue ja admiral Osami Nagano.

## Viited

## Välislingid
* Kōchi koduleht *(jaapani keeles)*
Ühikmaatriks

Lineaaralgebras nimetatakse  **ühikmaatriksiks** *n*-ndat järku  ruutmaatriksit, mille peadiagonaalil paiknevad 1-d ja mujal 0-d. 

*n*-ndat järku ühikmaatriksit tähistatakse *I**n*. Kui järk on ebaoluline või kontekstist arusaadav, jäetakse indeks ära: *I*.

Ühikmaatriksit tähistatakse *I* kõrval veel suurte tähtedega *E* ja *U* ning mõnikord ka lihtsalt araabia ühega. 

:
I_1 = 
\begin{pmatrix}
1 
\end{pmatrix}
,\  
I_2 = 
\begin{pmatrix}
1 & 0 \\
0 & 1 
\end{pmatrix}
,\ 
I_3 = 
\begin{pmatrix}
1 & 0 & 0 \\
0 & 1 & 0 \\
0 & 0 & 1 
\end{pmatrix}
,\ \cdots ,\ 
I_n = 
\begin{pmatrix}
1 & 0 & \cdots & 0 \\
0 & 1 & \cdots & 0 \\
\vdots & \vdots & \ddots & \vdots \\
0 & 0 & \cdots & 1 
\end{pmatrix}


## Omadused
Mis tahes maatriksi *A* korral 
:\displaystyle AI = IA = A

## Vaata ka
* Maatriks
* Regulaarne maatriks
Valladolidi provints

**Valladolidi provints** on provints Hispaanias Castilla y Leóni autonoomse piirkonna keskosas.

## Kliima

Valladolidi provintsi aasta keskmine temperatuur on +12,0 °C, jaanuaris +4,0 °C, augustis +21,0 °C.

Aastas sajab keskmiselt 442 mm, sealhulgas jaanuaris 47 mm ja augustis 13 mm sademeid. Aastas paistab päike keskmiselt 2544 tundi, sealhulgas jaanuaris 95 ja augustis 338 tundi.

## Haldusjaotus

### Maakonnad
Provints jaguneb kaheksaks maakonnaks, mis on nime saanud traditsioonilis-ajalooliste ja looduslike piirkondade järgi. Haldusüksuslikult ei oma nad tähendust ja seetõttu on neis paiknevate valdade arv ebaselge.

### Vallad
Valladolidi provintsi kuuluvad järgmised 225 valda:

*Märkus: Tabelis on loetletud vallad nende artikleid arvestamata. Kõikide valdade halduskeskuseks on samanimeline asula.*

## Viited

## Välislingid

* Valladolidi provintsi koduleht
Valladolid

**Valladolid** on linn Hispaanias, Castilla y Leóni autonoomse piirkonna ja Valladolidi provintsi keskus. Asub Pisuerga jõe ääres.

14. sajandist 1561. aastani oli Valladolid Kastiilia pealinn.

Linnas toimub filmifestival Semana Internacional de Cine de Valladolid (Seminci).

Linnas asuv Valladolidi ülikool on asutatud 1346. aastal ja on üks Euroopa vanimaid.

20. mail 1506 suri seal Christoph Kolumbus. Valladolidis on sündinud või elanud mitmed tuntud kirjanikud, nende hulka kuuluvad näiteks Miguel de Cervantes, Rosa Chacel ja Jose Zorilla.

Linnas on Renault' autotehas.


Entidades Valladolid.svg|Valladolidi linnaosad
Valladolid-plaza.jpg


Linn jaguneb halduslikult viieks osaks, millest kaks (Navabuena, El Rebollar) asuvad eksklaavina põhiterritooriumist lahus.

Ilmad on linnas vahelduvad, külmad talved ja väga soojad suved, mil temperatuur võib ulatuda üle 30 kraadi.

## Viited
Sünantroop

**Sünantroop** (kreeka *syn* 'koos' + *anthrōpos* 'inimene') ehk **inimkaasleja** on taim- või loomorganism (sageli, kuid mitte alati, kahjur), keda pole kodustatud, kuid kes elab inimese lähedal ja saab kooselamisest kasu.

Sünantroopid on näiteks kirbud, rotid ja umbrohud. Kodustatud loomi nagu lehmi, lambaid ja koeri ei loeta sünantroopideks.
Bulgaaria keel

**Bulgaaria keel** (*български език*) [bɤ̞lgɐrski ɛzik] on lõunaslaavi keelte hulka kuuluv keel. Valdav osa, umbes 7,6 miljonit 10 miljonist bulgaaria keelt emakeelena rääkijast elab Bulgaarias. 

Bulgaaria keele lähim sugulaskeel on makedoonia keel.

Aastast 2007 on bulgaaria keel Euroopa Liidu ametlik keel.

## Bulgaaria tähestik

## Viited

## Välislingid

*Bulgaaria nimede kirjutus ja hääldus EKI teatmikus
Claire Rambeau

**Claire Rambeau** (sündinud 8. mail 1951 Californias Santa Barbaras) on endine USA fotomodell. 

Ta oli Playboy Playmate oktoobris 1971 (Pompeo Posari fotod) ja Playboy saksa väljaande Playmate augustis 1972 (saksa väljaande esimene number). 

Intervjuus Playboyle on Rambeau öelnud, et on mõnda aega elanud Paraguays, aga ka USA Arizona, California ja Oklahoma osariigis. Ta õppis mõnda aega Arizona Ülikoolis, läks siis Los Angelesse modellitööd tegema ning siirdus seejärel Inglismaale. 

## Välimus
Playboys poseerimise ajal oli tema rinnaümbermõõt 91 cm vööümbermõõt 61 cm ja puusaümbermõõt 91 cm . 

Tema kasv on 180 cm ja kaal oli 60 kg. Juuksed on mustad, silmad pruunid. 

## Välislingid
*Sissekanne Playboy saidil
Okeaania Jalgpallikonföderatsioon

**Okeaania Jalgpallikonföderatsioon** või **OFC** (*Oceania Football Confederation*) on üks kuuest FIFA maailmajagude jalgpalliliitudest, mis esindab jalgpalli Okeaanias ja annab õiguse regiooni riikidele osaleda jalgpalli maailmameistrivõistlustel.

## Ajalugu

Liit moodustati 1966. aastal. Asutajad olid Austraalia jalgpalliliit ning Uus-Meremaa ja Fidži vastavad organisatsioonid. 1966. aastal võeti OFC FIFA liikmeks ja anti kõik sellega kaasnevad õigused. 1998. aastal võttis OFC kasutusele uue logo ja ametliku esinduslehe The Wave. 24. mail 2004 liitus 12 liikmena jalgpalliliiduga Uus-Kaledoonia. Austraalia lahkus OFC-st. 1. jaanuaril 2006 ja liitus Aasia Jalgpalli Konföderatsiooniga (AFC).

## Liikmed

 
1: OFC  liige, aga ei ole FIFA liige


## Välislingid

* OFC-i ametlik koduleht